Document ID: 31994R0456

KOMISSION ASETUS (EY) N:o 456/94,
annettu 28 päivänä helmikuuta 1994,
ecuina vahvistettujen tiettyjen hintojen määrittämisestä naudanliha-alalla markkinointivuoden 1992/1993 hallinnollisten valuuttakurssitarkistusten seurauksena
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisessä maatalouspolitiikassa sovellettavista laskentayksiköstä ja muuntokursseista 28 päivänä joulukuuta 1992 annetun neuvoston asetuksen (ETY) N:o 3813/92(1), sellaisena kuin se on muutettuna asetuksella (ETY) N:o 3528/93(2), ja erityisesti sen 9 artiklan 1 kohdan,
ottaa huomioon ecuina vahvistettujen hintojen ja määrien muuttamisesta hallinnollisten valuuttakurssitarkistusten seurauksena 28 päivänä joulukuuta 1992 annetun komission asetuksen (ETY) N:o 3824/92(3), sellaisena kuin se on viimeksi muutettuna asetuksella (ETY) N:o 1663/93(4), ja erityisesti sen 2 artiklan,
sekä katsoo, että
komission asetuksessa (ETY) N:o 3824/92 vahvistetaan luettelo naudanliha-alan hinnoista, joihin sovelletaan päivänä 9 maaliskuuta 1993 annetussa komission asetuksessa (ETY) N:o 537/93(5), sellaisena kuin se on muutettuna asetuksella (ETY) N:o 1331/93(6), vahvistettua kerrointa 1,013088 1 päivästä heinäkuuta 1993 alkaen negatiivisten valuuttaerojen ilman eri toimenpiteitä poistamista koskevassa järjestelmässä; asetuksen (ETY) N:o 3824/92 2 artiklassa säädetään tästä kullakin kyseisellä alalla seuraavan hintojen ja määrien alenemisen täsmentämisestä ja näiden alentuneiden hintojen arvon vahvistamisesta,
täysikasvuisten nautojen interventiohinta 1 päivän heinäkuuta 1994 ja 30 päivän kesäkuuta 1995 väliseksi ajaksi sekä 1 päivän heinäkuuta 1995 ja 30 päivän kesäkuuta 1996 väliseksi ajaksi on vahvistettu 30 kesäkuuta 1992 annetun neuvoston asetuksessa (ETY) N:o 2068/92(7), ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Neuvoston ecuina vahvistama ja asetuksen (ETY) N:o 3824/92 mukaisesti alennettu interventiohinta laatuluokkaan R 3 kuuluville urospuolisten eläinten ruhoille vahvistetaan:
- 304,71 ecuksi 100 teuraspainokilolle 1 päivän heinäkuuta 1994 ja 30 päivän kesäkuuta 1995 väliseksi ajaksi,
- 287,78 ecuksi 100 teuraspainokilolle 1 päivän heinäkuuta 1995 ja 30 päivän kesäkuuta 1996 väliseksi ajaksi.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä helmikuuta 1994.

Labels: 2
17
6